„Pentru mine personal, dar şi pentru Comisia Europeană în general este o încurajare să menţinem în continuare acest instrument", a afirmat joi prim-vicepreşedintele Comisiei Europene, reamintind că Mecanismul de Cooperare şi Verificare a fost instituit la aderarea României la UE pentru a rezolva probleme existente la acea vreme.

El a mai spus că România a realizat „progrese considerabile”, inclusiv în perioada guvernării Ponta, dar mai sunt lucruri de făcut.

Vicepreşedintele Comisiei Europene este fostul ministru olandez de externe, țară care a fost întotdeauna exigentă în privința rapoartelor despre lupta anticorupție din România. Frans Timmermans se ocupă acum, în noua sa calitate pe care o are în Comisia Europeană, şi de întocmirea raportului MCV.